Дюздже университетым 2013-рэ илъэсым кавказ бзэхэмрэ культурэхэмрэ якъутамэ къызэ1уахыгъ. Адыгабзэм изэгъэш1эн апэрэ илъэсым сыхьат 16 тхьамафэм тефэ: 1) тхэнрэ еджэнрэ (6); 2) гущы1энрэ дэ1онрэ (6); 3) адыгабзэм ирамматикэ (4). Егъэджэн 1офыр сыдигъуи къин. Ебгъэджэщтхэм атегъэпсыхьагъэ тхылъ щымы1эу 1офш1эныр ебгъэжьэныр ащ нахьи нахь къин. Тэ тиегъэджэн амалхэр нахьыбэу зытегъэпсыхьагъэхэр урысыбзэ зы1улъ еджак1охэр арых. 1о хэлъэп, тэ дгъэфедэрэр кириллицэр ары. Нэмык1 упч1и къэтэджырэп, сыда п1омэ адыгэ хэкоу адыгабзэр зыщыкъэралыгъуабзэм а алфавитыр ары дгъэфедэрэр. Латин алфавита хьауми кириллицэр ара нахьыш1ур т1оу тызэдэофэ, тызэде1эу тыркубзэр зы1улъхэм апае егъэджэн тхылъхэр дгъэхьазырхэмэ нахьыш1у. Шъуисабыйхэр езгъэджэн зылъэк1ыщт к1элэегъаджэхэр гъэхьазырыгъэным ыч1ып1э алфавитым пае шъузэдао.